**Ministru kabineta noteikumu projekta “Grozījumi Ministru kabineta 2011. gada 14. jūnija noteikumos Nr. 451 “Noteikumi par drošības prasībām vietējos reisos iesaistītiem pasažieru kuģiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Komisijas 2019.gada 19.novembra Deleģētā regula (ES) 2020/411, ar ko attiecībā uz drošības prasībām pasažieru kuģiem, kas veic vietējos reisus, groza Eiropas Parlamenta un Padomes Direktīvu 2009/45/EK par pasažieru kuģu drošības noteikumiem un standartiem (turpmāk – Deleģētā regula 2020/411). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz tehniskās prasības vietējos reisos iesaistītiem pasažieru kuģiem regulē Eiropas Parlamenta un Padomes 2009.gada 6.maija Direktīvas 2009/45/EK par pasažieru kuģu drošības noteikumiem un standartiem (turpmāk – Direktīva 2009/45) I un III pielikums. Šie pielikumi Latvijas tiesību sistēmā ir pārņemti ar Ministru kabineta 2011.gada 14.jūnija noteikumu Nr.451 “Noteikumi par drošības prasībām vietējos reisos iesaistītiem pasažieru kuģiem” (turpmāk – MK noteikumi Nr. 451) attiecīgi 1. un 2.pielikumu. Deleģētā regula 2020/411 groza minēto pielikumu statusu – no Direktīvas 2009/45 regulētiem pielikumiem (t.i. nacionālajā tiesību sistēmā pārņemamiem pielikumiem) uz Deleģētās regulas 2020/411 regulētiem pielikumiem (t.i. tieši piemērojamiem pielikumiem). Līdz ar to MK noteikumos Nr.451 nepieciešams 1. un 2.pielikumu svītrot (projekta 1.4.apakšpunkts) un atsauces uz šiem pielikumiem aizstāt ar atsaucēm uz Deleģētās regulas 2020/411 attiecīgi I un III pielikumu (projekta 1.1.-1.3. apakšpunkts).  Pašreiz vietējos reisos iesaistītiem pasažieru kuģiem izsniedzamās pasažieru kuģa drošības apliecības veidlapu regulē Direktīvas 2009/45 II pielikums. Šis pielikums Latvijas tiesību sistēmā ir pārņemts ar MK noteikumu Nr. 451 3.pielikumu. Arī šī pielikuma statusu Deleģētā regula 2020/411 groza uz tieši piemērojamu pielikumu. Tomēr ir lietderīgi saglabāt veidlapu, kurā būtu apvienotā veidā ietverts teksts gan latviešu, gan angļu valodā, tādēļ projekts paredz MK noteikumu Nr.451 3.pielikumu nevis vispār svītrot, bet gan tikai precizēt tā, lai tas pilnībā atbilstu Deleģētās regulas 2020/411 II pielikumam (projekta 1.5.apakšpunkts). Atbilstoši Valsts iestāžu juridisko dienestu vadītāju 2019.gada 14.novembra sanāksmē lemtajam (prot. Nr.3 2.§) ir izvērtēta iespēja Deleģētās regulas 2020/411 II pielikumā ietverto informāciju iekļaut nevis MK noteikumu Nr. 451 3. pielikumā, bet gan noteikumu pamattekstā. Konkrētajā gadījumā šāda pieeja nav iespējama, jo Deleģētās regulas 2020/411 II pielikums nosaka detalizētu, Eiropas Savienības ietvaros vienotu pasažieru kuģa drošības apliecības veidlapas saturu un struktūru. Relatīvi vispārīga informācija noteikumu pamattekstā potenciāli var tikt atzīta par nepilnīgu Deleģētās regulas 2020/411 ieviešanu.  Deleģētā regula 2020/411 ir piemērojama no 2021.gada 19.septembra, attiecīgi ir nepieciešams noteikt, ka projektā ietvertie grozījumi MK noteikumos Nr. 451 stājas spēkā šajā datumā (projekta 2.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar valsts sabiedrību ar ierobežotu atbildību “Latvijas Jūras administrācija”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz pasažieru kuģiem, kuri veic vietējos reisus. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav tiešas ietekmes uz tautsaimniecību un administratīvo slogu, jo pašreiz Latvijas Kuģu reģistrā nav reģistrēti pasažieru kuģi, uz kuriem ir attiecināmas Deleģētajā regulā 2020/411 noteiktās prasības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2019. gada 19. novembra Deleģētā regula (ES) 2020/411, ar ko attiecībā uz drošības prasībām pasažieru kuģiem, kas veic vietējos reisus, groza Eiropas Parlamenta un Padomes Direktīvu 2009/45/EK par pasažieru kuģu drošības noteikumiem un standartiem.  Deleģētā regula 2020/411 jāpiemēro no 2021. gada 19. septembra, attiecīgi projekts jāpieņem ne vēlāk kā pēdējā Ministru kabineta sēdē pirms šī datuma. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2019.gada 19.novembra Deleģētā regula (ES) 2020/411, ar ko attiecībā uz drošības prasībām pasažieru kuģiem, kas veic vietējos reisus, groza Eiropas Parlamenta un Padomes Direktīvu 2009/45/EK par pasažieru kuģu drošības noteikumiem un standartiem (publicēta Eiropas Savienības Oficiālajā Vēstnesī, OV L83, 19.03.2020) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants | 1. punkts | Deleģētās regulas normas ieviestas pilnībā. | Projekts stingrākas prasības neparedz. |
| 2. pants | 2. punkts | Deleģētās regulas normas ieviestas pilnībā. | Projekts stingrākas prasības neparedz. |
| II pielikums | 1.5. apakšpunkts | Deleģētās regulas normas ieviestas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalība šī projekta izstrādē nav obligāta, jo projekts nav tāds, kas būtiski maina esošo regulējumu vai paredz ieviest jaunas politiskas iniciatīvas. Projekts satur tikai tehniska rakstura grozījumus, kas izriet no atbilstoša augstāka juridiskā spēka tiesību akta – Deleģētās regulas 2020/411. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T. Linkaits

Vīza: valsts sekretāre I. Stepanova